বিরোধী দলের বিধায়কদের প্রতি বৈষম্যমূলক আচরণ করছে রাজ্য সরকার। অভিযোগ করলেন বিরোধী দলনেতা আবদুল মান্নান  ও বাম পরিষদীয় দলনেতা সুজন চক্রবর্তী। এবিষয়ে মুখ্যমন্ত্রীকে চিঠিও দিয়েছেন মান্নান। 
 ওয়েব ডেস্ক : বিরোধী দলের বিধায়কদের প্রতি বৈষম্যমূলক আচরণ করছে রাজ্য সরকার। অভিযোগ করলেন বিরোধী দলনেতা আবদুল মান্নান  ও বাম পরিষদীয় দলনেতা সুজন চক্রবর্তী। এবিষয়ে মুখ্যমন্ত্রীকে চিঠিও দিয়েছেন মান্নান।  আব্দুল মান্নান ও সুজন চক্রবর্তী, দুই নেতারই অভিযোগ,  যখন শাসকদলের বিধায়কদের বিভিন্ন সরকারি কমিটিতে রাখা হচ্ছে, তখন কমিটিতে নেওয়াই হচ্ছে না বিরোধী দলের বিধায়কদের। তাঁদের অভিযোগ, আইসিডিএস প্রকল্প, গীতাঞ্জলি হাউজিং প্রজেক্ট, বিভিন্ন হাসপাতালের রোগী কল্যাণ সমিতিতে রাখা হচ্ছে না বিরোধী বিধায়কদের।  রাখা হচ্ছে না  রাজ্যের বিভিন্ন উন্নয়ন পর্ষদগুলিতেও। কেন এমন করা হচ্ছে, সেই প্রশ্ন তুলেছেন তাঁরা।